
LIETUVOS RESPUBLIKOS
KARO POLICIJOS ĮSTATYMO NR. VIII-911 2 IR 6 STRAIPSNIŲ PAKEITIMO
ĮSTATYMAS

2018 m.                           d.  Nr. 
Vilnius



1	straipsnis. 2 straipsnio pakeitimas
Pakeisti 2 straipsnio 4 dalį ir ją išdėstyti taip:
„4. Sąvoka „karinė teritorija“ suprantama taip, kaip ji apibrėžta Lietuvos Respublikos krašto apsaugos sistemos organizavimo ir karo tarnybos įstatyme. Sąvoka „policija“ suprantama taip, kaip ji apibrėžta Lietuvos Respublikos policijos įstatyme.“

2	straipsnis. 6 straipsnio pakeitimas
Pakeisti 6 straipsnio 2 dalį ir ją išdėstyti taip:
„2. Karo policija turi šio įstatymo nustatytus įgaliojimus tarptautinėse operacijose, pratybose ir kituose karinio bendradarbiavimo renginiuose dalyvaujantiems bei bendruose su kitomis valstybėmis kariniuose vienetuose tarnaujantiems Lietuvos kariams, krašto apsaugos sistemos valstybės tarnautojams, žvalgybos pareigūnams, tarnaujantiems pagal žvalgybos pareigūno tarnybos sutartis, ir darbuotojams, dirbantiems pagal darbo sutartis, taip pat kitus įgaliojimus, numatytus tarptautinėse sutartyse ar tarptautinių organizacijų rezoliucijose.“

3 straipsnis. Įstatymo įsigaliojimas
Šis įstatymas įsigalioja 2019 m. sausio 1 d. 


Skelbiu šį Lietuvos Respublikos Seimo priimtą įstatymą.


Respublikos Prezidentas

